Lezzayer
Beddu n umahil n Mas Kohler: Polisario yummar ibeggen-d awjad-ines
Abiru n yal ass n Tmarit taɣelnawt n Tirni n Polisario yesnemmer beddu n umahil n Horst Kohler s timmad-ines d imciyeɛ n ddemma n Umaray amatu n Tuddsa n yeɣlanen yeddukklen deg uneẓṛuf utrim, beggnen-d lebɣi n Tirni n umɛiwen yid-s akken ad yessiweḍ s iswi axeddim-ines, id-twekked ass n ttlata Tnegga n isallen taṣaḥṛawit (SPS).
Ɣef laḥsab n yiwen n wulɣu d-yellan ɣer taggara unejmuɛ ubiru, d-yellan ass n lḥedd ddaw n tselwit n uselway n Tegduda taṣaḥṛawit, amaray amatu n Tirni n Polisario, Brahim Ghali, id-tessaweḍ Tnegga isallen iṣaḥṛawiyen, abiru n yal ass n tmarit yessawel « Iɣlanen yeddukklen, ama deg weswir n Umaray amatu neɣ n useqqamu aɣellisan, i usaɛjel n tifrat tuɣdimt talebdant yerzan taluft taṣaḥṛawit ayagi ad d-yili s uqadeṛ n yizerfan iṣaḥṛawiyen yerzan tafranimant akk d timmunent d uṛeṣṣi n ṛṛay uṭṭun (2351) n useqqamu aɣellisan n Tuddsa n yeɣlanen yeddukklen. »
kab_Latn kab_Latn kab_Latn kab_Latn